CELEX: 32006R0437
Language: hu
Date: 2006-03-16 00:00:00
Title: A Bizottság 437/2006/EK rendelete ( 2006. március 16. ) egyes áruknak a Kombinált Nómenklatúra szerinti besorolásáról

17.3.2006   
            
            
               HU
            
            
               Az Európai Unió Hivatalos Lapja
            
            
               L 80/3
            
         
      A BIZOTTSÁG 437/2006/EK RENDELETE
   
   (2006. március 16.)
   egyes áruknak a Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez mellékelt Kombinált Nómenklatúra egységes alkalmazása érdekében szükséges intézkedéseket elfogadni az e rendelet mellékletében említett áruk besorolására vonatkozóan.
            
         
               (2)
            
            
               A 2658/87/EGK rendelet meghatározta a Kombinált Nómenklatúra általános értelmezési szabályait. Ezeket a szabályokat kell alkalmazni bármely más nómenklatúrára vonatkozóan, amely részben vagy egészben a Kombinált Nómenklatúrán alapul, vagy azt adott esetben további albontással egészíti ki, és amelyet sajátos közösségi rendelkezések határoznak meg az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében a melléklet táblázatának 1. oszlopában megnevezett árukat, a 3. oszlopban feltüntetett indoklás alapján, a táblázat 2. oszlopában feltüntetett KN-kód alá kell besorolni.
            
         
               (4)
            
            
               A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre is figyelemmel, indokolt úgy rendelkezni, hogy a tagállamok vámhatóságai által az áruk Kombinált Nómenklatúrába történő besorolása tekintetében kiadott és az e rendeletnek meg nem felelő kötelező érvényű tarifális felvilágosítást a Közösségi Vámkódex létrehozásáról szóló, 1992. október 12-ei 2913/92/EGK tanácsi rendelet (2) 12. cikkének (6) bekezdése értelmében a jogosult még 60 napig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában megnevezett árukat a Kombinált Nómenklatúrán belül a táblázat 2. oszlopában feltüntetett KN-kód alá kell besorolni.
   2. cikk
   A Közösségben a kettős ellenőrzési rendszerekre, valamint a textiltermékek Közösségbe való behozatalakor alkalmazott előzetes és visszamenőleges megfigyelésével kapcsolatos hatályos intézkedésekre is figyelemmel, a tagállamok vámhatóságai által kiadott és az e rendeletnek meg nem felelő kötelező érvényű tarifális felvilágosítások a 2913/92/EGK rendelet 12. cikke (6) bekezdése értelmében még 60 napig felhasználhatók.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. március 16-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 267/2006/EK rendelettel (HL L 47., 2006.2.17., 1. o.). módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás KN-kód
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egyszínű könnyű ruházati cikk kötött műszálas anyagból (90 % poliamid, 10 % elasztomerfonal), amelyet az alsótest befedésére szánnak deréktól combközépig, mindkét lábat külön-külön körülfogva, elöl zárórendszer nélküli nyílással ellátva és a deréknál nyílás nélkül. A ruházati cikk gumiból készült derékpánttal ellátott és a lábat fedő végei beszegettek.
                  A ruházati cikk mindkét oldalán rávarrott, húzózárral zárható zseb van, amelyek tömegtermékként gyártott, kivehető, ovális betétet tartalmaznak. A betétek külseje kemény műanyagból készült, belsejük pedig szivaccsal kibélelt. A betéteket úgy tervezték, hogy azok esés esetén megelőzik a csípősérüléseket. A betétek felfogják a csípőt érő ütődéseket.
                  (férfi alsónadrág)
                  (Lásd a 636 A + B + C fényképet) (1)
                  
               
               
                  6107 12 00
               
               
                  A besorolást a Kombinált Nómenklatúra 1., 3. b) és 6. általános értelmezési szabályának rendelkezései, a 61. árucsoporthoz tartozó Megjegyzések 9. pontjának 1. bekezdése, valamint a 6107 és 6107 12 00 KN-kódok szövege határozza meg.
                  A betéteket úgy tervezték, hogy azok esés esetén megelőzik a csípősérüléseket. Ezért a ruházati cikk nem sorolható a 9021 KN-kód alá mint „ortopédiai eszköz”, mert a 90. árucsoporthoz tartozó Megjegyzések 6. pontjának első bekezdése értelmében a betétek nem szolgálnak sem a testi torzulások megelőzésére, sem valamely testrész támasztására vagy tartására.
                  A termékre nem jellemző a 90. árucsoportba tartozó termékek alapvető jellege, azaz „előállításának magas fokú kivitelezése és működésének nagyfokú pontossága” (lásd az Európai Bíróság egyesített ügyekben hozott, 2002. november 7-i C-260/00–C-263/00 ítéletének 37. bekezdését, valamint a 90. árucsoporthoz tartozó HR-magyarázat általános rendelkezések I. részének első bekezdését.
                  Ezenkívül a betétek nem méretre készülnek, és nem állíthatók viselője sajátos alakjához, amelyből kifolyólag a ruházati cikk „közönséges terméknek” minősül és mint ilyen, a fent említett ítélet 37. bekezdésének értelmében nem tartozik a 9021 vtsz. alá.
                  Az áru egy összetett termék, amely textil alsóneműből és műanyag betétekből áll. Az árucikket olyan alsónadrágnak tervezték, amely egyben védelmet biztosít bizonyos sérülések ellen. Ezért a 3. b) általános szabály értelmében a termék alapvető jellegét az alsónadrág, és nem a betétek adják.
                  A ruházati cikk a 61. árucsoporthoz tartozó Megjegyzések 9. pontjának első bekezdése értelmében férfi-, illetve fiúruházati cikként kerül besorolásra, mivel szabásából (elsősorban az elöl lévő nyílás különleges formája miatt) világosan kitűnik, hogy férfiruházatnak szánták.
               
            
         
      
         
      
         
      
         (1)  A képek csupán tájékoztató jellegűek.